ഒരു ഭീകരവാദി എങ്ങനെയാണ് ഒന്നാം സ്ഥാനം നേടുക? ഷൂട്ടിംഗില് സ്വര്ണം നേടിയ ഇറാനിയന് താരത്തിനെതിരെ പ്രതിഷേധം ടോക്കിയോ: പത്ത് മീറ്റര് എയര് പിസ്റ്റള് മത്സരത്തില് ഇറാനിലെ ഇസ്ലാമിക് റവല്യൂഷണറി ഗാര്ഡ് കോര്പ്സ് ഐ.ആര്.ജി.സി അംഗത്തിന് മത്സരിക്കാന് അനുമതി നല്കിയ അന്താരാഷ്ട്ര ഒളിമ്ബിക്സ് കമ്മിറ്റിക്കെതിരെ പ്രതിഷേധം. ഈ ഇനത്തില് സ്വര്ണം നേടിയ ഇറാന് താരം ജവാദ് ഫാറൂഖിക്ക് ടോക്കിയോ ഒളിമ്ബിക്സില് മത്സരിക്കാന് അനുമതി നല്കിയതിനെ വിമര്ശിച്ച് കൊറിയയുടെ ഷൂട്ടിംഗ് താരം ജിംഗ് ജോംഗ് ഓഹ് രംഗത്തെത്തി. ഒരു ഭീകരവാദി എങ്ങനെയാണ് ഒന്നാം സ്ഥാനം നേടുക. ഇത് ഏറ്റവും അസംബന്ധവും പരിഹാസ്യവുമായ കാര്യമാണെന്നും ജിംഗ് ജോംഗ് വിമര്ശിച്ചു. 2019ല് അമേരിക്ക ഭീകരവാദ പട്ടികയില് ഉള്പ്പെടുത്തിയ സംഘടനയാണ് ഐ.ആര്.ജി.സി. ഫാറൂഖി വര്ഷങ്ങളായി ഐ.ആര്.ജി.സിയിലെ അംഗമാണെന്നും ഇറാനിലേയും ഇറാഖിലേയും ലെബനിലേയും ജനങ്ങളെ കൊന്നൊടുക്കുന്ന സംഘടനാണ് ഇതെന്നുമുളള വിമര്ശനങ്ങള് ഇതിനോടകം ഉയര്ന്നു കഴിഞ്ഞു. എന്നാല് ഇക്കാര്യത്തില് ഒളിമ്ബിക്സ് കമ്മിറ്റി ഇതുവരെ പ്രതികരിച്ചിട്ടില്ല. ആറുതവണ ഒളിമ്ബിക്സ് സ്വര്ണം സ്വന്തമാക്കിയ ജിംഗ് ജോംഗ് ജാവാദ് ഫാറൂഖിയെ മത്സരിക്കാന് അനുവദിച്ചത് അംസംബന്ധമാണെന്ന് പ്രതികരിച്ചതായി കൊറിയന് ടെെംസ് റിപ്പോര്ട്ട് ചെയ്തു. ഇറാനില് സുരക്ഷാ ജീവനക്കാരനെ കൊന്നു എന്നാരോപിച്ച് തൂക്കിലേറ്റിയ ഇറാനിയന് ഗുസ്തി താരം നവീദ് അഫ്കാരിയുടെ നീതിക്കായി പോരാടുന്ന യുണെെറ്റ് ഫോര് നവീദ് എന്ന കാമ്ബയിന് ഗ്രൂപ്പും ഇതിനെതിരെ രംഗത്തെത്തി. അന്താരാഷ്ട്ര ഒളിമ്ബിക്സ് കമ്മിറ്റി എത്രയും വേഗത്തില് സംഭവത്തില് അന്വേഷണം പ്രഖ്യാപിക്കണമെന്ന് ഇവര് ആവശ്യപ്പെട്ടു. ഇതില് പരാജയപ്പെട്ടാല് തീവ്രവാദവും മാനവരാശിക്കെതിരായ കുറ്റകൃത്യങ്ങളും പ്രോത്സാഹിപ്പിക്കുന്നതില് ഒളിമ്ബിക്സ് കമ്മിറ്റിയും പങ്കാളിയാകുമെന്നും അവര് മുന്നറിയിപ്പ് നല്കി. ഫാറൂഖിക്ക് ഒളിമ്ബിക്സ് മെഡല് നല്കുന്നത് ഇറാന് കായിക രംഗത്തിന് മാത്രമല്ല അന്താരാഷ്ട്ര സമൂഹത്തിനും ഒളിമ്ബിക്സ് കമ്മിറ്റിക്കും മഹാവിപത്താണെന്ന് ഇവര് പറയുന്നു. 41കാരനായ ഫാറൂഖി ഒരു തീവ്രവാദ സംഘടനയുടെ നിലവിലുളളതും ദിര്ഘകാലവുമായ അംഗവുമാണെന്നും അവര് പ്രതികരിച്ചു. 2013 മുതല് 2015 വരെ സിറിയയില് നഴ്സായി സേവനമനുഷ്ഠിച്ച ഫാറൂഖി സ്വര്ണം കഴുത്തിലണിഞ്ഞപ്പോള് മിലിട്ടറി സല്യൂട്ട് അടിച്ചിരുന്നു. സിറിയയില് ജോലി ചെയ്തിരുന്ന ആശുപത്രിയിലെ ഒഴിഞ്ഞ ഹാളില് നിന്നാണ് ഷൂട്ടിംഗ് പഠിച്ചതെന്നും അതിനു മുമ്ബ് ഒരു പിസ്റ്റള് പോലും കണ്ടിരുന്നില്ലെന്നും ഒളിമ്ബിക്സിന് മുമ്ബ് നല്കിയ അഭിമുഖത്തില് ഇറാനിയന് താരം പറഞ്ഞിരുന്നു.